Shibam

Shibam (arabisk: شبام) er en by i Jemen. Den er ofte kjent under navnet Shibam Hadhramaut. Byen har cirka 7 000 innbyggere, og ble grunnlagt så tidlig som i det 3. århundre. Det var hovedstaden i kongedømmet Hadhramaut.

Shibam er berømt for sin spesielle arkitektur, som førte den opp på UNESCOs verdensarvliste i 1982. Alle husene er lagd av leire, og cirka 500 er mellom fem og elleve etasjer høye – noen opp til 30 meter høye. Husene stammer helt tilbake til 1600-tallet. Byen er blitt kalt både «ørkenens Manhattan» og «verdens første skyskraperby». Den er et av de eldste og beste eksemplene på gammel byplanlegging. Shibam ble i 2015 oppført på listen over truede verdensarvsteder.List of World Heritage in Danger, UNESCO.

15. mars 2009 ble fire sørkoreanske turister og en jemenittisk guide drept i et selvmordsangrep i byen.Fresh attack on Koreans in Yemen – BBC News 18. mars 2009.

 Referanser 

 Eksterne lenker 

 Shibamonline.net
 Shibam hos archnet.org
 Verdensarvside
 Travel Adventures 
 Shibam Urban Development Project

Kategori:Byer i Jemen
Kategori:Verdensarven i Jemen